als_Latn dik_Latn sag_Latn
Rrihen serbët për haraçPublikuar 1 year ago në Zëri
Vëllezërit Sërgjan dhe Dejan Vulloviq, dy nga bosët e kontrabandës me derivate të naftës, cigare dhe mallra të tjera, të cilët kohë më parë kishin rënë në burg, por që më pas ishin liruar, janë përfshirë në një rrahje me katër pjesëtarë të ashtuquajturës “Civilna Zastita”, në veri të Mitrovicës.
Kjo ngjarje ka ndodhur në Leshak të Leposaviqit, ndërsa me lëndime trupore, tre prej të përfshirëve në rrahje janë dërguar në Qendrën Spitalore në veri të Mitrovicës.
Gazeta ka mësuar se rrahja ka zgjatur rreth 20 minuta, ndërsa ishin përdorur mjete të forta dhe të mprehta, ndërsa janë dëgjuar edhe të shtëna me armë zjarri. Gjithashtu mësohet, se kësaj rrahje i ka paraprirë refuzimi i vëllezërve Vulloviq për të paguar haraç, të cilin e kishin kërkuar pjesëtarët e “Civilna Zastita”, në emër të disa pompave të benzinës, të cilat i menaxhojnë Vulloviqët.
Sipas burimeve të gazetës, katër pjesëtarët e “Civilna Zastita”, janë truproja të drejtorit të Zyrës për Kosovën në Qeverinë e Serbisë, Alleksandër Vullin.
Policia e Kosovës në Leposaviq, këtë rrahje e ka evidencuar vetëm si prishje të rendit dhe të qetësisë publike.
als_Latn als_Latn als_Latn als_Latn als_Latn als_Latn